2023.1.16.
HU
Az Európai Unió Hivatalos Lapja
C 15/17
Az alap-büntetőeljárás résztvevője Spetsializirana prokuratura
Rendelkező rész 1) A 2009. november 25-i 2009/136/EK európai parlamenti és tanácsi irányelvvel módosított, az elektronikus hírközlési ágazatban a személyes adatok kezeléséről, feldolgozásáról [helyesen: a személyes adatok kezeléséről] és a magánélet védelméről szóló, 2002. július 12-i 2002/58/EK európai parlamenti és tanácsi irányelv (elektronikus hírközlési adatvédelmi irányelv) 15. cikkének az Európai Unió Alapjogi Chartája 7., 8. és 11. cikkével, valamint 52. cikkének (1) bekezdésével összefüggésben értelmezett (1) bekezdését a következőképpen kell értelmezni: — azzal ellentétes az olyan nemzeti szabályozás, amely a súlyos bűncselekmények elleni küzdelem és a közbiztonságot érintő súlyos fenyegetettség megelőzése céljából megelőző jelleggel előírja a forgalmi és a helymeghatározó adatok általános és különbségtétel nélküli megőrzését, még akkor is, ha az említett szabályozás ezen általános és különbségtétel nélküli megőrzést hat hónapra korlátozza, és a szóban forgó adatok tárolása és az ezen adatokhoz való hozzáférés terén bizonyos garanciákat tartalmaz; — azzal ellentétes az olyan nemzeti szabályozás, amely nem írja elő egyértelműen és pontosan, hogy a tárolt adatokhoz való hozzáférés a tárolással követett cél eléréséhez feltétlenül szükséges mértékre korlátozódik.
2) A 2009/136 irányelvvel módosított 2002/58 irányelv 15. cikkének az Alapjogi Charta 7., 8. és 11. cikkével, valamint 52. cikkének (1) bekezdésével összefüggésben értelmezett (1) bekezdését, illetve személyes adatoknak az illetékes hatóságok által a bűncselekmények megelőzése, nyomozása, felderítése, a vádeljárás lefolytatása vagy büntetőjogi szankciók végrehajtása céljából végzett kezelése tekintetében a természetes személyek védelméről és az ilyen adatok szabad áramlásáról, valamint a 2008/977/IB tanácsi kerethatározat hatályon kívül helyezéséről szóló, 2016.
április 27-i (EU) 2016/680 európai parlamenti és tanácsi irányelv 13.
és 54. cikkét a következőképpen kell értelmezni: azokkal ellentétes az olyan nemzeti szabályozás, amely előírja, hogy a nyomozásra hatáskörrel rendelkező nemzeti hatóságok hozzáférhetnek a jogszerűen tárolt forgalmi és helymeghatározó adatokhoz, de azon személyek számára, akiknek forgalmi adataihoz e nemzeti hatóságok hozzáférnek, nem biztosít jogot az uniós jognak megfelelő tájékoztatáshoz, illetve nem biztosít jogorvoslati lehetőséget a jogellenes hozzáféréssel szemben.
(1)
HL C 338., 2021.8.23.
A Bíróság (tizedik tanács) 2022. november 17-i ítélete (a Curtea de Apel Piteşti [Románia] előzetes döntéshozatal iránti kérelme) – SC Avicarvil Farms SRL kontra Ministerul Agriculturii şi Dezvoltării Rurale, Agenţia pentru Finanţarea Investiţiilor Rurale, Agenţia de Plăţi şi Intervenţie în Agricultură, Agenţia de Plăţi şi Intervenţie în Agricultură – Centrul Judeţean Vâlcea (C-443/21. sz. ügy) (1) (Előzetes döntéshozatal – Közös agrárpolitika (KAP) – Európai Mezőgazdasági Vidékfejlesztési Alap (EMVA) – 1698/2005/EK rendelet – 40. cikk – Nemzeti vidékfejlesztési program, 2007–2013 – Állatjólléti kifizetések – Számítási hibák – A kifizetések nemzeti hatóságok általi csökkentése – A bizalomvédelem elve – A jogbiztonság elve) (2023/C 15/17) Az eljárás nyelve: román A kérdést előterjesztő bíróság Curtea de Apel Piteşti